**Să-ţi aminteşti...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să-ţi aminteşti, copile drag

De sfatul dat, acasă

Când tatăl îţi şoptea în prag

Ca să rămâi..! Pe drum, pribeag

Tu să nu pleci de-acasă...

Ai vrut viaţa să-ţi petreci

Fără de remuşcare

Că-i laşi în suflet când tu pleci

Neostoite doruri reci

Şi-n ochi, lacrimi amare!.

De tine s-a apropiat

Măicuţă ta cea bună...

O, ai uitat cum o iubeai

Când te ţinea de mână?

Micuţ în ochii tăi erai

Şi ea.. zâna frumoasă...

Acum, nu mai asculţi de ea

C-a-mbătrănit măicuţa ta

Şi de-al ei sfat nu-ţi pasă...

Te duci aşa fără să ştii

Ce roşcove te-aşteaptă

Tu crezi că numai bucurii

Care vor ţine zile mii,

Găseşti pe calea lată?...

Că lumea îţi va oferi

Belşug şi-ndestulare?

Odat-acestea vor pieri

Şi cine te va mântui

Din drumul de pierzare?

Adu-ţi aminte dragul meu

Copil.. de a ta casă...

De-nvăţătura ce-ai primit

Bogată şi aleasă...

Viaţa, nu ţi-o da la porci

La roşcovele-amare,

Acum e timpul să te-ntorci

Să vii să-ţi ceri iertare

Acum e timpul hotărât

Din cer. Din veşnicie..

Te-aşteaptă cerul tot, plângând

În lacrimi multe- o mie...

Iar în căsuţa-n care-ai stat

Şi te-ai făcut tu, mare,

Te-aşteapt-un tată-ndurerat

Şi-o mamă.. iubitoare!

14.09.2015